Ավետիքյանի խոսքով՝ այդ, այսպես կոչված, «հսկիչ գներն» այժմ էականորեն նվազել են և մոտեցվել իրական գներին․ «Նույնիսկ ավելին ասեմ, մենք երևի թե մի քանի օրից petekamutner.am կայքում (որտեղ հրապարակված է «հսկիչ գների» ցուցակը) կկիրառենք նաև ավտոմատ էլեկտրոնային հաշվիչը, որպեսզի մարդիկ տեղում բանաձևով հաշվեն իրենց հետաքրքրվող մեքենայի վրա կիրառվող մաքսային արժեքը։ Ի դեպ, մաքսազերծման գները նշված կլինեն դոլարով, բայց կգանձվեն դրամով՝ կախված տվյալ օրվա կուրսից։ Այսինքն՝ մեկի բախտը կարող է բերել և էժան մաքսազերծել, մյուսին՝ ոչ, քանի որ այդ օրը դոլարի կուրսը կարող է բարձր լինել։